[{"text_idx": "#000000", "text": "Internacia Tago de la Gepatra Lingvo"}, {"text_idx": "#000002", "text": "En la Tago de la Gepatra Lingvo, Universala Esperanto-Asocio festas la kulturan kaj lingvan diversecon de la mondo. Tiu diverseco estas ric\u0302aj\u0302o kiun ni devas protekti kaj antau\u0306enigi. Respekto al lingva diverseco estas vojo al plena observo de homaj rajtoj."}, {"text_idx": "#000003", "text": "La jaro 2022 markas la komencon de la Internacia Jardeko de Indig\u0302enaj Lingvoj 2022-2032, kiu ankau\u0306 estos traktata de la 107-a Universala Kongreso de Esperanto en Montrealo, Kanado, en au\u0306gusto 2022. Sub la temo Lingvo, vivo, tero: Jardeko de Indig\u0302enaj Lingvoj, homoj el dekoj da landoj pritraktos la situacion de indig\u0302enaj komunumoj kaj iliaj lingvoj. Per la internacia lingvo Esperanto, ni instigas tutmondan dialogon kaj kunlaboron por la konservado, revigligo kaj antau\u0306enigo de indig\u0302enaj lingvoj."}, {"text_idx": "#000004", "text": "Lingvoj estas c\u0302e la kerno de identeco, komunikado, socia integrig\u0302o, edukado kaj evoluigo. La plej vasta uzado de lingvoj estas vojo al inkluziveco, por ke neniu estu forlasita. En tiu senco, gravas edukado en gepatraj lingvoj, precipe de infanoj, tiel ke ili havu la plej bonan fundamenton por dau\u0306ra klerig\u0302o."}, {"text_idx": "#000005", "text": "La gepatra lingvo formu la fundamenton de edukado, sur kiu eblos poste akiri aliajn lingvojn por bone funkcii loke, nacie, kaj internacie. En tiu rilato, la internacia lingvo Esperanto malfermas pordojn al plene internacia komunumo kiu kovras la tutan mondon."}, {"text_idx": "#000006", "text": "Manko de lingva aliro malhelpas la celon liveri bonkvalitan edukadon por c\u0302iuj g\u0302is 2030 (Celo por Dau\u0306ripova Evoluigo n-ro 4). Multlingvismo, kiu ebligu kiel eble plej vastan utiligon de gepatraj lingvoj, estas vojo por potencigi edukadon kaj permesi al c\u0302iuj disvolvi sin. Kompreneble, la edukado alfrontas aliajn defiojn, kiel ekzemple garantii aliron al lernejoj por c\u0302iuj infanoj kaj bonajn kondic\u0302ojn por instruistoj. Tamen, la lingva demando c\u0302iam c\u0302eestas, kaj ne pritrakti g\u0302in estas grava eraro."}, {"text_idx": "#000007", "text": "Ni bonvenigas la c\u0302i-jaran temon de Unesko por la Tago de la Gepatra Lingvo, Uzi teknologion por multlingva lernado: defioj kaj okazoj. Teknologio kapablas antau\u0306enigi multlingvan edukadon kaj la kvaliton de g\u0302enerala edukado. Tamen, la lingva divido pligrandigas la ciferecan dividon. Ni bezonas multlingvan teknologion por multlingva edukado en multlingva mondo."}, {"text_idx": "#000008", "text": "La Esperanto-komunumo respektas kaj subtenas lingvan kaj kulturan diversecon tra la mondo kaj la uzadon de gepatraj lingvoj en edukado c\u0302ie."}, {"text_idx": "#000009", "text": "Jen ligiloj al la mesag\u0302o kaj la afis\u0302oj en pluraj lingvoj."}, {"text_idx": "#000015", "text": "Sciigi min retpos\u0302te pri novaj afis\u0302oj."}, {"text_idx": "#000019", "text": "Subtenu UEA per membrig\u0302o: /alighoj/alighilo"}, {"text_idx": "#000020", "text": "Alig\u0302i al 1.182 aliaj abonantoj"}, {"text_idx": "#000022", "text": "Subtenu UEA per membrig\u0302o: "}]